OpenLLM-France/wikimedia huggingface dataset:
# Unió Esportiva Bossòst

La Unió Esportiva Bossòst, és un equip de futbol de la Vall d'Aran que juga en la competició francesa. L'equip juga al municipi de Bossòst, una vila situada al terçó de Quate Lòcs, al costat del riu Garona.
La U.E. Bossòst va ser fundada entre el 1920 i el 1927 (no es pot precisar la data), i sempre ha jugat a França des que es va fundar per la seva proximitat geogràfica i social.
No té cap patrocinador, és finança amb les quotes dels seus aproximadament 160 socis i amb ajuts del Conselh Generau d'Aran. També amb la venda de números de loteria.

## Competició

És l'equip principal de la Vall d'Aran, sobretot després de la desaparició del Vielha Club de Fùtbol (de Vielha). Juguen a la categoria de la divisió Excellence –l'equivalent a tercera catalana–, també juguen la Copa de França, la competició de més pes de la temporada, de fet podríen fins i tot arribar a la final, però normalment no passen de la segona o tercera eliminatòria. Mai no han jugat contra un equip de la divisió professional.
Una de les principals diferències del club és la diversitat de llengües que es parlen al vestidor del Bossòst –aranès, castellà, català–, mentre que als equips rivals només s'hi parla francès.
També juga la Copa de Comminges, un torneig que juguen els clubs de les divisions de la regió de Comminges, on el U.E. Bossòst juga des dels anys vint. El Bossòst ha guanyat aquest trofeu en dues ocasions, la darrera va ser el 2007.

## La neu els va obligar a jugar a França

En els primers anys de l'equip, no podien creuar a l'altra banda de la vall per les nevades, per aquest motiu l'equip de futbol de la Vall d'Aran juga a França. De fet, fins que no van construir el túnel de Vielha, no podien passar a territori català durant l'hivern

## Referències

* 1 2 Segura, Cristian. «El Bossòst obre la via del futbol francès», 03-11-2014. [Consulta: 5 setembre 2019].
* ↑ «Cuando el fútbol cruza fronteras» (en castellà), 21-08-2017. [Consulta: 5 setembre 2019].
# Gilbertsville (Nova York)

Gilbertsville és una població dels Estats Units a l'estat de Nova York. Segons el cens del 2000 tenia 375 habitants.

## Demografia

Segons el cens del 2000, Gilbertsville tenia 375 habitants, 164 habitatges, i 103 famílies. La densitat de població era de 144,8 habitants/km².
Dels 164 habitatges en un 25% hi vivien nens de menys de 18 anys, en un 51,8% hi vivien parelles casades, en un 9,1% dones solteres, i en un 36,6% no eren unitats familiars. En el 31,7% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,3% tenia menys de 18 anys, un 4,8% entre 18 i 24, un 23,7% entre 25 i 44, un 23,2% de 45 a 60 i un 24% 65 anys o més.
L'edat mediana era de 43 anys. Per cada 100 dones de 18 o més anys hi havia 72,1 homes.
La renda mediana per habitatge era de 39.000 $ i la renda mediana per família de 46.667 $. Els homes tenien una renda mediana de 33.750 $ mentre que les dones 26.500 $. La renda per capita de la població era de 19.119 $. Entorn del 3,2% de les famílies i el 5,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gilbertsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gilbertsville». American Fact Finder. Oficina del Cens dels Estats Units, 12-01-2010.
# Gilberto da Silva Melo

Gilberto da Silva Melo (25 d'abril de 1976) és un exfutbolista brasiler que actuava en la posició de lateral esquerre.
Va jugar en diversos equips del seu país i també ho va fer en tres clubs europeus (Inter de Milà, Hertha de Berlín i Tottenham Hotspurs). Amb la selecció nacional va disputar 35 partits i va integrar els combinats que participaren de les Copes del Món de 2006 i 2010.

## Referències

* ↑ «Gilberto anuncia aposentadoria para se dedicar ao marketing esportivo» (en portuguès brasiler). Gloobesporte. [Consulta: 18 febrer 2023].
* ↑ ; MG«Ex-seleção, Gilberto acerta com Araxá para chefiar base e atuar em campo» (en portuguès brasiler). Globoesporte. [Consulta: 18 febrer 2023].
# Greenville (Nou Hampshire)

Greenville és una població dels Estats Units a l'estat de Nou Hampshire. Segons el cens del 2000 tenia 2.224 habitants.

## Demografia

Segons el cens del 2000, Greenville tenia 2.224 habitants, 879 habitatges, i 556 famílies. La densitat de població era de 125 habitants per km².
Dels 879 habitatges en un 32,9% hi vivien nens de menys de 18 anys, en un 49,1% hi vivien parelles casades, en un 0% dones solteres, i en un 36,7% no eren unitats familiars. En el 29,4% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,4% tenia menys de 18 anys, un 6,7% entre 18 i 24, un 32,1% entre 25 i 44, un 22,8% de 45 a 60 i un 11,1% 65 anys o més.
L'edat mediana era de 36 anys. Per cada 100 dones de 18 o més anys hi havia 104,6 homes.
La renda mediana per habitatge era de 39.545$ i la renda mediana per família de 48.750$. Els homes tenien una renda mediana de 34.792$ mentre que les dones 26.295$. La renda per capita de la població era de 17.901$. Entorn del 2,9% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Greenville». American Fact Finder. Oficina del Cens dels Estats Units, 12-01-2010.
# Greenville (Illinois)

Greenville és una població dels Estats Units a l'estat d'Illinois. Segons el cens del 2000 tenia 6.955 habitants.

## Demografia

Segons el cens del 2000, Greenville tenia 6.955 habitants, 2.019 habitatges, i 1.280 famílies. La densitat de població era de 516,4 habitants/km².
Dels 2.019 habitatges en un 30% hi vivien nens de menys de 18 anys, en un 50,7% hi vivien parelles casades, en un 10% dones solteres, i en un 36,6% no eren unitats familiars. En el 33,4% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,9.
Per edats la població es repartia de la següent manera: un 15,9% tenia menys de 18 anys, un 18,1% entre 18 i 24, un 32,7% entre 25 i 44, un 18,7% de 45 a 60 i un 14,6% 65 anys o més.
L'edat mediana era de 34 anys. Per cada 100 dones de 18 o més anys hi havia 152,5 homes.
La renda mediana per habitatge era de 35.650 $ i la renda mediana per família de 45.557 $. Els homes tenien una renda mediana de 26.105 $ mentre que les dones 20.889 $. La renda per capita de la població era de 17.326 $. Aproximadament el 8,8% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Greenville». American Fact Finder. Oficina del Cens dels Estats Units, 12-01-2010.
# Greenville (Missouri)

Greenville és una població dels Estats Units a l'estat de Missouri. Segons el cens del 2000 tenia 451 habitants.

## Demografia

Segons el cens del 2000, Greenville tenia 451 habitants, 190 habitatges, i 113 famílies. La densitat de població era de 259,9 habitants per km².
Dels 190 habitatges en un 28,9% hi vivien nens de menys de 18 anys, en un 47,4% hi vivien parelles casades, en un 10% dones solteres, i en un 40,5% no eren unitats familiars. En el 37,4% dels habitatges hi vivien persones soles el 22,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,3% tenia menys de 18 anys, un 7,8% entre 18 i 24, un 25,5% entre 25 i 44, un 20,2% de 45 a 60 i un 25,3% 65 anys o més.
L'edat mediana era de 42 anys. Per cada 100 dones de 18 o més anys hi havia 67,5 homes.
La renda mediana per habitatge era de 28.214 $ i la renda mediana per família de 39.375 $. Els homes tenien una renda mediana de 27.500 $ mentre que les dones 17.656 $. La renda per capita de la població era de 16.802 $. Entorn del 13,1% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Greenville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Grandeiròlas

Grandeyrolles és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 62 habitants.

## Demografia
### Població

El 2007 la població de fet de Grandeyrolles era de 62 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 41 habitatges, 29 eren l'habitatge principal de la família, 9 eren segones residències i 3 estaven desocupats. Tots els 41 habitatges eren cases. Dels 29 habitatges principals, 23 estaven ocupats pels seus propietaris i 6 estaven llogats i ocupats pels llogaters; 3 tenien dues cambres, 7 en tenien tres, 10 en tenien quatre i 8 en tenien cinc o més. 20 habitatges disposaven pel capbaix d'una plaça de pàrquing. A 8 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Grandeyrolles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 8 | 60 a 64 | 0 |
| 0 | 55 a 59 | 4 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 0 |
| 8 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 47 persones, 37 eren actives i 10 eren inactives. Les 37 persones actives estaven ocupades(23 homes i 14 dones).. De les 10 persones inactives 3 estaven jubilades, 1 estava estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa d'hostatgeria i restauració i 1 d'una empresa classificada com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Grandeyrolles a l'INSEE.
* Évolution et structure de la population Fitxa amb el detall de dades de Grandeyrolles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Grups de Defensa i Resistència

Els Grups de Defensa i Resistència (oficialment en castellà: Grupos de Defensa y Resistencia o GDRs per les seves sigles), també coneguts com els arrencallaços, són un seguit de grups espanyolistes creats l'abril de 2018 principalment actius al Bages, el Maresme i el Baix Camp (tot i constar d'almenys 10 grups actius) amb l'objectiu "d'eliminar dels carrers de Catalunya els símbols independentistes i llaços grocs". Malgrat les seves posicions ideològicament oposades, el seu nom és una clara referència als comitès assamblearis sobiranistes coneguts com a CDRs.
Aquestes agrupacions han comptat amb àmplia cobertura mediàtica des del seu inici, especialment donat al suport i alentiment de les seves accions que en els seus inicis va donar-li Ciutadans. Tot i això, però, els GDRs acostumen a ser encapçalats per membres d'organitzacions ultradretanes com VOX, Democracia Nacional i Plataforma per Catalunya (ara també part de VOX), com n'és el cas de José Manuel Opazo, Jesus Cañadas, Raúl Macià o Jaime Vizern.

## Referències

* ↑ 324cat. «Dues dones catalanes entre les primeres sancionades per apologia del franquisme», 30-11-2020. [Consulta: 30 novembre 2020].
* ↑ «Els escamots antigroc s'escindeixen per la pugna entre partits unionistes». [Consulta: 17 gener 2019].
* ↑ «Grups anti-independentistes creen els GDR, la resposta als CDR», 04-04-2018. [Consulta: 17 gener 2019].
* ↑ «El nou invent d'Antena 3: els GDR», 11-04-2018. [Consulta: 17 gener 2019].
* ↑ «La mutació de l'extrema dreta per combatre el procés». [Consulta: 17 gener 2019].
* ↑ «La ultraderechista Plataforma per Catalunya cesa su actividad para adherirse a Vox». [Consulta: 18 novembre 2019].
* ↑ «José Manuel Opazo, el mecenes dels ultres arrencallaços» (en catalan). [Consulta: 17 gener 2019].
# Grec (mitologia)

Grec (Graecus, Γραῖκος) fou, en la mitologia grega, el personatge del que els grecs deriven el seu nom Γραικοί (Graeci, grecs). Segons Esteve de Bizanci, Grec era fill de Zeus i Pandora II, filla de Deucalió i Pirra, a qui van posar el nom de la mare d'aquesta última, germana d'Hel·len (que juntament amb els seus fills Èol, Xutos, Doros; i els fills d'aquests: Ió i Aqueu, formen el conjunt de les antigues tribus gregues que van formar la nació hel·lènica). En canvi, segons Hesíode fou fill de Tessalos (Thessalus), príncep de Corint fill de Jàson i Medea. Virgili assegurava que també era germà de Latinus.

## Referències

* ↑ Hesíode "Eoiae" o "Catàleg de les dones"

## Enllaços externs

* Hellenism.Net - Tot sobre Grècia i els grecs (anglès)
* Enllaç sobre la mitologia grega (Carlos Parada) - Zeus (anglès)
Viccionari
# Unione Sportiva Triestina Hockey

L'Unione Sportiva Triestina Hockey fou un club d'hoquei sobre patins italià de la ciutat de Trieste, fundat el 1922 i dissolt el 1990. Fou, després del Hockey Novara, l'equip amb més campionats de lliga italians d'hoquei patins, essent el veritable dominador d'aquest esport a Itàlia la primera meitat i mitjans del segle xx.
L'any 1925 conquistà la seva primera Lliga italiana d'hoquei sobre patins, revalidant de forma consecutiva aquest títol els anys 1926, 1927, 1928 i 1929.
Posteriorment, del 1934 al 1942, seguí disputant el campionat italià, però sota la denominació de Dopolavoro Pubblico Impiego di Trieste, aconseguint 6 títols de lliga consecutius entre els anys 1937 i 1942, ratxa trencada per la no disputa del campionat a causa de la Segona Guerra Mundial els anys 1943 i 1944. L'any 1945, amb la represa de la competició, l'equip adopta novament la denominació Unione Sportiva Triestina Hockey, alçant-se novament amb el títol lliguer.
Aconseguí novament la lliga els anys 1952, 1954 i 1955, per posteriorment entre el 1962 i el 1964 aconseguir tres títols de lliga de forma consecutiva.
L'any 1967 guanyà la seva última lliga italiana fins al moment, la 19a en total. La temporada següent, la 1967/68 disputà la final de la Copa d'Europa, en la que va caure davant el Reus Deportiu. L'any 1976, amb el descens a la serie B, inicià el seu declivi.

## Palmarès

* 19 Lligues italianes: (1925, 1926, 1927, 1928, 1929, 1937, 1938, 1939, 1940, 1941, 1942, 1945, 1952, 1954, 1955, 1962, 1963, 1964 i 1967).

## Referències

* ↑ «El Reus Deportivo renovó su título de campeón de Europa de hockey sobre patines. Anoche batió a la Triestina por 6-2» (en castellà). El Mundo Deportivo. [Consulta: 6 gener 2022].
* ↑ «Il lento declino della Triestina hockey» (en italià). Gelocal.it, 16-03-2018. [Consulta: 7 gener 2022].
# Glucosil

Un grup glucosil o grup glicosil és una estructura univalent radical lliure o substituent obtinguda traient el grup hidroxil hemiacetal de la forma cíclica d'un monosacàrid i, per extensió dels menors oligosacàrids. El glucosil també reacciona amb àcids inorgànics com l'àcid fosfòric, formant un èster com la glucosa 1 fosfat.

## Exemples

En la cel·lulosa, els grups glucosil enllacen unitats 1,4-beta-D-glucosil per formar cadenes d'(1,4-beta-D-glucosil)$_n$.

## Vegeu també

* Grup acil
# Tom Hamilton

Tom Hamilton (31 de desembre de 1951) és el baixista del grup de hard rock Aerosmith.
Va començar tocant en bars al costat de Joe Perry. Per a pagar les despeses treballava en una gelateria, anomenada “The Anchorage”, on va conèixer Steven Tyler uns anys després. És un dels fundadors de la banda Aerosmith. Va ajudar a escriure tres reconegudes cançons del grup: "Sweet Emotion", "Janie's Got a Gun" i "Jaded". Tom va començar tocant la guitarra, però anys després ho canvià pel baix, ja que la banda necessitava un baixista. Hamilton va anunciar que li van diagnosticar càncer de gola, pel qual va haver d'estar absent en una gira d'Aerosmith, ja que es va sotmetre a extensos tractaments de radioteràpia. Tom és considerat una part molt carismàtica i divertida de la banda, ja que sempre està de molt bon humor i sempre fa bromes durant les entrevistes; a part, és considerat un dels millors baixistes del “Hard Rock”.

## Referències

* ↑ «Bajista de Aerosmith tiene cáncer» (en castellà). El Universo, 25-08-2006. [Consulta: 15 octubre 2011].
# Tonco

Tonco, (Tonch en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis d'Alfiano Natta, Calliano, Castell'Alfero, Corsione, Frinco, Montiglio Monferrato, Villa San Secondo i Villadeati.
Pertanyen al municipi les frazioni de Casalino, Casa Paletti i Stazione.
# Cromferur

El cromferur és un mineral de la classe dels elements natius. Rep el seu nom de la seva composició química.

## Característiques

El cromferur és un aliatge de ferro i crom, de fórmula química Fe₃Cr$_{1-x}$ sent x = 0,6. Cristal·litza en el sistema isomètric, en forma de petits grans que formen agregats, de fins a diversos centenars de micres. La seva duresa a l'escala de Mohs és 4.
Segons la classificació de Nickel-Strunz, el cromferur pertany a «01.AE: Metalls i aliatges de metalls, família ferro-crom» juntament amb els següents minerals: vanadi, molibdè, crom, ferro, kamacita, tungstè, taenita, tetrataenita, antitaenita, fercromur, wairauïta, awaruïta, jedwabita i manganès.

## Formació i jaciments

Es troba en filons de quars, dins amfibolites brechades i esquists. Sol trobar-se associada a altres minerals com: ferro, coure, bismut, or, fercromur, grafit, cohenita, halita, silvita, marialita o quars. Va ser descoberta a l'àrea Efim, a Kumak (Óblast d'Orenburg, Rússia). També se n'ha trobat al dipòsit de Cu-Ni-PGE de Yangliuping (Sichuan, República Popular de la Xina).

## Referències

* ↑ «Chromferide» (en anglès). Mindat. [Consulta: 9 gener 2016].
* 1 2 «Chromferide» (en anglès). Handbook of Mineralogy. [Consulta: 9 gener 2016].

## Enllaços externs

* Imatge SEM d'una palleta de cromferur
# Los Vélez

Los Vélez és una comarca situada a la província d'Almeria, a Andalusia, la més septentrional. Està formada per Vélez-Blanco, Vélez-Rubio, María i Chirivel. Limita al sud amb les comarques del Valle del Almanzora i el Levante Almeriense. El seu precedent històric és el Marquesat de los Vélez.
# Conway (cràter)

Conway és un cràter d'impacte en el planeta Venus de 49,3 km de diàmetre. Porta el nom d'Anne Conway (1631-1679), filòsofa britànica, i el seu nom va ser aprovat per la Unió Astronòmica Internacional el 1994.

## Referències

* ↑ «Conway». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Phyllomedusa ecuatoriana

Phyllomedusa ecuatoriana és una espècie de granota que viu a l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A. & Ron, S. 2004. Phyllomedusa ecuatoriana. Llista Vermella d'Espècies Amenaçades de la UICN 2006. Consulta: 10 de gener de 2008.
# Partit Radical Transnacional

El Partit Radical No-violent Transnacional i Transpartit (també conegut simplement com el Partit Radical Transnacional) és un partit polític i organització no governamental, amb representació a la seu de les Nacions Unides, que es defineix com:
    "Una associació de ciutadans, parlamentaris i membres del govern de diferents nacionalitats que tenen la intenció d'utilitzar mitjans no-violents per crear un òrgan eficaç de la legislació internacional sobre els individus i l'afirmació de la democràcia i la llibertat a tot el món."
El president d'honor és Sergio Stanzani, elegit pel Congrés a Roma el 2011, Secretari: Demba Traoré, Tresorer Maurizio Turco. El president del Senat és el líder històric Marco Pannella.
El partit sovint advoca per l'ús de l'esperanto en la seva literatura, elaborant-ne material didàctic.

## Història

El principi del partit és el 1955 quan una facció liberal progressista del Partit Liberal Italià (Partito Liberale Italiano) va formar el Partit Radical (Partito Radicale). El 1988, el partit es va transformar en el Partit Radical Transnacional. El 1992, el partit es va reorganitzar a nivell italià que Llista Pannella (Lista Pannella), on la seva figura més important era Marco Pannella.
El maig de 2003 Olivier Dupuis va dimitir del seu càrrec de secretari del partit, a causa de serioses diferències polítiques amb el líder Marco Pannella. El partit és dirigit actualment per un comitè provisional, conegut com el "Senat" (Senato), dirigit pel mateix Marco Pannella, juntament amb altres membres del partit.

## Referències

* ↑ «Nonviolent Radical Party, Transnational and Transparty». NGO Branch. Department of Economic and Social Affairs (DESA). [Consulta: 22 setembre 2013].
* ↑ The International Politics of Esperanto Arxivat 2013-09-27 a Wayback Machine. at the Nitobe Center for Language Democracy

## Enllaços externs

* El portal oficial
* Cronologia Arxivat 2012-11-18 a Wayback Machine.
* «BarcelonaRadical.net». BarcelonaRadical.net. [Consulta: 22 setembre 2013].
# Phyllomedusa perinesos

Phyllomedusa perinesos és una espècie de granota que viu a Colòmbia i l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A., Ron, S. & Lynch, J. 2004. Phyllomedusa perinesos. Llista Vermella d'Espècies Amenaçades de la UICN 2006. Consulta: 10 de gener de 2008.